i4 — - ■ 
Linn. excipias, et multa alia, quorum nomina recenseri longum 
foret. Et alia quoque causa est, quae harum silvarum divitias 
imminuat; ea, quod lingna et trunci putridi rarius invenian- 
tur, et quod aqua, fluviis egressa, multa nobis auferat, Huius 
quidem indolis omnia ista nemora invenimus , quae Plissam 
et Elystrum, fluvios, comitantur. Alia vero omnino res est, 
ubi ab eorum fluviorum tardo et obscuro cursu utrinque 
ascenderimus ad loca altiora; tum enim mox invenimus solum 
siccius, pyromachorum frequentiam, nemora arborum varie* 
tate, plantarum novitate, insectorum agminibus praepollentia; 
adsunt betulae, pinus, rarius tamen fagi et abietes. Habe- 
mus ericam , airam flexuosam, spartium, genistas, pteridem, 
polypodia maiora , trichostomum pallidum , lichenes crustaccos, 
terrae instratos, et inter insecta cerambyces, buprestides, 
cicindelas, bombyces versicoloram, V nigrum, bicoloram, fagi, 
Milhauseri , noctuas matronulam , fraxini , augurem , gryllum 
coeruleum , hemerobium phalaenoidem et similia. Quare non 
peccare mihi videor, si omnes regionis nostrae partes ita in duas 
classes dispescam, ut alteras pingues, alteras macras nuncupem ; 
quam utramque classem rursus dividerem in umbrosas et 
apertas. Vmbrosi suht loci silvatici aut arboribus tecti, 
aperta vero prata et arva; nam etsi paucae tantum plantae et 
insecta mere arvicolae et praticolae sint, videmus tamen et haec 
